એપોલો હોસ્પિટલે પ્રથમ વાર બહારથી નિષ્ણાતોને બોલાવ્યા છે. જયલલિતાની દેખરેખમાં ૧૮ ડોક્ટરોની ટીમ તહેનાત છે. આ ડોક્ટરોને રાઉન્ડ ધ ક્લોક રહેવાની સૂચના આપવામાં આવી છે. જયલલિતાના ક્રિટિકલ કેર ગ્રૂપ ડોક્ટરોમાં ડો. રમેશ વેંકટરમન, ડો. આર. સેન્થીલકુમાર, ડો. બાબુ અબ્રાહમ અને કાર્ડિયોલિજસ્ટ વાય. સી. રેડ્ડીનો સમાવેશ થાય છે. ટીમના કેટલાય ડોક્ટરો આઈસીયુની આસપાસ બનેલા વીવીઆઈપી વોર્ડમાં ફરજ પર ખડેપગે હાજર છે. નવ નર્સ શિફ્ટમાં ડ્યૂટી પર છે. નર્સોના ફોન પણ લઈ લેવામાં આવ્યા છે અને કોઈની સાથે વાત કરવાની મનાઈ ફરમાવવામાં આવી છે.